laion/Wikipedia-Exotic huggingface dataset:
חלומה של קסנדרה

חלומה של קסנדרה (באנגלית: Cassandra's Dream) הוא סרט פשע משנת 2007 בכתיבה ובימוי של וודי אלן, עם יואן מקגרגור וקולין פארל בתפקידים הראשיים. הסרט צולם בבריטניה והוא קופרודוקציה אמריקאית, איטלקית ובריטי. העלילה היא על שני אחים הגרים בדרום לונדון המסתבכים בפשע עד לסוף הטראגי. בריאן בליין (ג'ון בנפילד) ואשתו דורותי (קלייר היגינס) מפעילים מסעדה קטנה בדרום לונדון. יש להם שני בנים בוגרים - איאן (יואן מקגרגור) וטרי (קולין פארל). טרי נשוי לקייט (סאלי הוקינס) ועובד במוסך לתיקון והשכרת כלי רכב. איאן הוא רווק ועוזר לאביו בניהול המסעדה בה עובדת המלצרית לוסי (אשלי מדקוויי). טרי מכור להימורים - פוקר ומרוצי כלבים. באחד המרוצים הוא זוכה בפרס ובכסף הם רוכשים סירת מנוע יד שנייה בשם "חלומה של קסנדרה" (מכאן שם הסרט). לשיט הבכורה הם מצרפים את קייט ולוסי. בחזרה מתעכב איאן לעזר לבחורה שמכוניתה נתקעה. הוא מצליח להניע את רכבה והיא נותנת לו את כרטיס הביקור שלה. שמה אנג'לה סטארק (היילי אטוול) והיא שחקנית תיאטרון. איאן מבקר אותה בתיאטרון ומתאהב בה. יש לו תוכניות לעתיד, הוא רוצה לעזוב את המסעדה, לעבור עם אנג'לה ללוס אנג'לס ולהשקיע שם בבתי מלון. לשם זה הוא זקוק לכסף שאין לו. גם טרי זקוק נואשות לכסף. הוא הפסיד הרבה במשחקי פוקר וחייב כסף לאנשי השוק האפור. הישועה מגיעה מהדוד הווארד (טום וילקינסון), אחיה של דורותי. הוא רופא מנתח פלסטי מצליח ואיש עסקים שיש לו קליניקות בכמה ארצות. הוא תומך גם בעסק המסעדה ודורותי מעריצה אותו. הווארד מגיע לביקור וטרי ואיאן מבקשים את עזרתו הכספית. הוא מגלה להם כי שותפו לשעבר מרטין ברנס (פיל דייוויס) עומד להעיד נגדו על מעשים לא חוקיים שעשה וזה יכול להרוס את עסקיו ולגרום למאסרו. הוא מבקש מהאחים לחסל את ברנס ותמורת זה ייתן להם כל עזרה כספית שיבקשו. איאן נחוש בדעתו לבצע את הרצח אך טרי מהסס. הוא נתון למצבי רוח מתחלפים, נוטל תרופות הרגעה ומרבה לצרוך אלכוהול. לבסוף הוא משתכנע ומייצר לשניהם נשק מאולתר. הם אורבים לברנס ברחוב חשוך ויורים בו למוות. הווארד ואיאן מרוצים אבל טרי עובר משבר נפשי ומדבר מתוך שינה על כך שרצח אדם. הוא מתפרע במוסך והמנהל (ג'ים קרטר) מפטר אותו. איאן מתייעץ עם הווארד וזה מבין כי הוא מסכן את שניהם ומורה לו להיפטר מאחיו בצורה שתיראה כתאונה. איאן מזמין את טרי לשיט בסירתם כדי להירגע. טרי אומר לו כי אחר כך ילך למשטרה ויסגיר את עצמו. איאן מסתער עליו בזעם אך טרי משליך אותו לקבינה ואיאן נופל, שובר את מפרקתו ומת. טרי המזועזע מטביע את עצמו. השוטרים החוקרים מגיעים למסקנה כי מדובר כאן ברצח והתאבדות. "חלומה של קסנדרה", במסד הנתונים הקולנועיים IMDb (באנגלית) "חלומה של קסנדרה", באתר נטפליקס "חלומה של קסנדרה", באתר AllMovie (באנגלית) "חלומה של קסנדרה", באתר Rotten Tomatoes (באנגלית) "חלומה של קסנדרה", באתר Box Office Mojo (באנגלית) "חלומה של קסנדרה", באתר Metacritic (באנגלית) "חלומה של קסנדרה", באתר אידיבי "חלומה של קסנדרה", במסד הנתונים הקולנועיים KinoPoisk (ברוסית) קדימון לחלומה של קסנדרה, באתר יוטיוב דניאל פאיקוב, וודי אלן שוב מחטיא, באתר הארץ, 14 ביולי 2008
הלן לווינטל

הלן הדסה לווינטל (באנגלית: Helen Levinthal) (1910–1989) הייתה דמות משמעותית בהיסטוריה של קבלת נשים יהודיות לשמש כרבניות. הלן לווינטל הייתה בתו של ישראל ה' לווינטל, נשיאת סניף הדסה המקומי במחוז ווסטצ'סטר, ניו יורק, רבה מפורסמת בעיר ובעלת השכלה יהודית משמעותית. בשנת 1939 הייתה לאישה האמריקאית הראשונה שסיימה את כל מסלול הלימודים בבית ספר לרבנות, אותו עשתה במכון היהודי לדת בניו יורק. התזה שלה הייתה על זכות הבחירה לנשים מנקודת מבט של ההלכה היהודית. עם זאת, בסיום לימודיה, היא קיבלה רק תואר שני באותיות עבריות (ותעודה המכירה בהישגיה), ולא תואר שני באותיות עבריות והסמכה כפי שקיבלו הגברים, שכן הפקולטה סברה שעדיין לא הגיע הזמן להסמכת נשים לרבנות. בשנת 1939, בעקבות סיום לימודיה הפורמליים של לווינטל במכון, ולאחר ויכוח פנימי בתוך הפקולטה, העניק הרב ד"ר סטפן ס. ווייז ללווינטל שתי תעודות. תעודה סטנדרטית באנגלית ותעודה בעברית, שהעניקה לה את התואר רבנית מוסמכת. במרץ 1939, לפני סיום לימודיה, הזמין אותה אביה להטיף בבית הכנסת שלו, נושא הדרשה שלה היה "האישה היהודייה מול עולם חדש". היא גם דיברה באותה שנה בפני קהל של 900 איש באודיטוריום של קהילת שראל ציון בנושא "עתיד היהדות". בשנת 1940 הטיפה בתקופת הימים הנוראים בקהילת בני שלום בברוקלין, כפי שצוין במגזין טיים. זמן קצר לאחר מכן, היא הפכה לאחת משלוש נשים (האחרות היו יהודית קפלן ואוויס קלמיץ), שנבחרו על ידי לשכת ההרצאות של המרכז היהודי להרצות ברחבי ארצות הברית בנושאים יהודיים. ב-1 ביולי 1939 נישאה לווינטל ללסטר ליונס. בשנת 1988 העניק לה ה-היברו יוניון קולג' "תעודת הכרה מיוחדת". בשנת 1989, בגיל 79 נפטרה מגידול במוח. בהספד עליה ב"ניו יורק טיימס" היא כונתה "חלוצה בחינוך יהודי לנשים". בשנת 1991 הוקמה לכבודה מלגת זיכרון בשם הלן לווינטל ליונס ב-ניו רושל קרן חניכים, על ידי בעלה לשעבר לסטר ליונס. מרתה נוימרק אירמה לינדהיים Stange, M.Z.; Oyster, C.K.; Sloan, J.E. (2011). Encyclopedia of Women in Today's World. SAGE Publications. ISBN 9781412976855. Keller, R.S.; Ruether, R.R.; Cantlon, M. (2006). Encyclopedia of Women and Religion in North America: Native American creation stories. Indiana University Press. ISBN 9780253346872. "– Hadassah Young Women". hadassah.org. אורכב מ-המקור ב-15 באפריל 2013. נבדק ב-14 בינואר 2014. {{cite web}}: (עזרה) "Rabbis in the United States – Jewish Women's Archive". jwa.org. נבדק ב-14 בינואר 2014. {{cite web}}: (עזרה) Nadell, P.S. (1999). Women Who Would Be Rabbis: A History of Women's Ordination 1889-1985. Beacon Press. ISBN 9780807036495. CAPLAN, K. (1999). The Life and Sermons of Rabbi Israel Herbert Levinthal (1888-1982). American Jewish History, 87(1), 1–27. "CROWD HEARS TALK BY MISS LEVINTHAL". pqasb.pqarchiver.com. נבדק ב-14 בינואר 2014. {{cite web}}: (עזרה) http://time-demo.newscred.com/article/fca9758cc637ebb7b9be6f6961d8e601.html/edit(הקישור אינו פעיל) הלן לווינטל היא כלה; בתו של הרב נשואה בברוקלין לסטר ליונס, באתר ניו יורק טיימס (באנגלית) "Helen Lyons, 79, Dies; Jewish Studies Leader - New York Times". nytimes.com. נבדק ב-14 בינואר 2014. {{cite web}}: (עזרה) "Donor-Special". campership.org. נבדק ב-14 בינואר 2014. {{cite web}}: (עזרה)
תחנת הרכבת של בייג'ינג

תחנת הרכבת של בייג'ינג או תחנת בייג'ינג (בסינית מפושטת: 北京火车站; בסינית מסורתית: 北京火車站; בפין-יין: Běijīng Huǒchēzhàn) היא תחנת רכבת לנוסעים ברובע דונגצ'נג, בייג'ינג, בירת הרפובליקה העממית של סין. התחנה ממוקמת סמוך למרכז העיר (מכיוון דרום מזרח) בתוך כביש הטבעת השני. מצפון לתחנת הרכבת נמצא רחוב תחנת בייג'ינג ומדרום לה נמצאים שרידי חומת העיר. תחנת הרכבת של בייג'ינג נפתחה בשנת 1959 והייתה תחנת הרכבת הגדולה ביותר בסין באותה תקופה. אף על פי שמאז נעקפה על ידי התחנות הגדולות יותר בייג'ינג מערב ובייג'ינג דרום, תחנה זו נותרה היחידה הממוקמת בתוך האזור הישן של בייג'ינג. סגנון הבנייה של מבנה תחנת הרכבת הושפע מאדריכלות סינית מסורתית ומקלסיציזם סטליניסטי והמבנה מעוטר בגגונים מוזהבים ומגדלי שעון. מהתחנה יוצאות רכבות לצפון-מזרח סין (שניאנג, דאליין וחרבין) על מסילת הרכבת בייג'ינג–חרבין, לשאנדונג (ג'ינאן וצ'ינגדאו) ולדלתא של נהר היאנגצה (שאנגחאי, נאנג'ינג והאנגג'ואו) על מסילת הרכבת בייג'ינג–שנגחאי ואף למונגוליה. בנוסף לקווים אלו, יוצאים מהתחנה כמה קווים בינלאומיים (העיקריים שבהם הם קווי הרכבת המקשרים בין בייג'ינג למוסקבה ולפיונגיאנג). הקו הראשון של רכבת התחתית של בייג'ינג היה מסתיים בתחנת הרכבת של בייג'ינג בין השנים 1969 ל-1981. יותר מ-30 קווי אוטובוס עוצרים בתחנת הרכבת או בסמוך לה. מדיה וקבצים בנושא תחנת הרכבת של בייג'ינג בוויקישיתוף אתר האינטרנט הרשמי של תחנת הרכבת של בייג'ינג (בסינית מפושטת)
ניו סנצ'ורי גלובל סנטר

ניו סנצ'ורי גלובל סנטר ("New Century Global Center") הוא בניין רב תכליתי באזור החדש טיאנפו של צ'נגדו, סצ'ואן, סין והוא המבנה הגדול בעולם מבחינת שטחו. הבניין מתנשא לגובה של 100 מטרים ובסיסו בגודל 500 על 400 מטרים. שטח הרצפה של המבנה הוא 1,700,000 מטרים רבועים, מה מה שהופך אותו לבניין הגדול בעולם לפי שטח רצפה. המבנה פותח ומומן על ידי קבוצת הבידור והנסיעות של המיליארדר דנג הונג. כמעט של הבניין הוקדשו לקניות. בנוסף, המבנה מכיל גם משרדים, חדרי ישיבות, מתחם אוניברסיטאי, שני מרכזים מסחריים, בתי מלון, קולנוע IMAX, "כפר ים תיכוני", ספינת פיראטים ומשטח החלקה אולימפי. גולת הכותרת של הבניין הוא פארק מים ("פארק המים של אי גן עדן"), המכיל חוף מלאכותי בשטח של 5,000 מטרים רבועים, שבו הותקן מסך בגודל של 150 על 40 מטרים המציג את האופק ומראה זריחות ושקיעות. בלילה משתרעת מעל הבריכה במה להופעות. במבנה יפתח מלון אינטרקונטיננטל שמיועד לכלול 1,009 חדרים. אף על פי שחלקים מאזור הקניות נפתחו בתחילת 2013, המרכז היה מתוכנן להיפתח רשמית במרץ 2013 באירוח של כנס פורצ'ן 500 . עם זאת, איש העסקים שמאחורי הפרויקט, דנג הונג, נעצר באשמת שחיתות, והוועידה הועברה למלון אחר בעיר. הפתיחה נדחתה עד ל-22 באוגוסט 2013, אך גם אז הוקטנה בעקבות מעצרם של יותר מ-50 פקידי ממשל מקומיים שנעצרו בסדרה של חקירות חופפות. גורדי השחקים הגבוהים בעולם מדיה וקבצים בנושא ניו סנצ'ורי גלובל סנטר בוויקישיתוף מהו הבניין הגדול ביותר בעולם?, באתר אנציקלופדיה אאוריקה New Century Global Center (Chengdu) - Guide, Highlights, Map, China Discovery (באנגלית) פארק המים פרדייז איילנד תמונות של המבנה Roberto A. Ferdman (3 ביולי 2013). "The world's new largest building is four times the size of Vatican City". Quartz. נבדק ב-4 ביולי 2013. {{cite news}}: (עזרה) Rob Williams (1 ביולי 2013). "World's largest building: The New Century Global Center officially opens in China". The Independent. ארכיון מ-2022-06-18. נבדק ב-14 ביולי 2013. {{cite news}}: (עזרה) "China eyes April opening of world's largest building". CNN. 2012-12-28. נבדק ב-2013-04-27. "Stately pleasure dome New Century Global Center rises in China's Chengdu". The Straits Times. 2012-12-18. נבדק ב-2013-04-27. Malcolm Moore, ‏Corruption and the world's biggest building, The Telegraph, 13 September 2013
אריאן ליטמן

אריאן ליטמן (אריאן ליטמן-כהן; נולדה בשווייץ בשנת 1962) היא פסלת, אמנית מיצבים ואמנית בין-תחומית ישראלית. ליטמן יוצרת יצירות רבות, בפרט מפות ועצי זית, החבושות בתחבושות גזה, בעיקר מאז האינתיפאדה השנייה. ליטמן נולדה בשנת 1962 בשווייץ וגדלה במנזר. בשנת 1981 עלתה לישראל. בשנת 1986 סיימה תואר ראשון ביחסים בינלאומיים והיסטוריה של ארצות האסלאם באוניברסיטה העברית. בשנת 1991 סיימה בהצטיינות את לימודיה בבצלאל, ובשנת 1998 השתתפה שם בתוכנית בצלאל לאמנים צעירים (MFA). בשנים 1991–1994 הייתה ליטמן אוצרת עוזרת לאמנות עכשווית, במוזיאון ישראל. בשנת 2004 סיימה מאסטר באמנות ואסתטיקה באוניברסיטה העברית, וכן השתתפה בסמינר יהודי-ערבי בבית הספר לצילום, הדמיה ומוזיקה חדשה מוסררה. (רשימה חלקית) 1992 – טבע דומם, גלריה בוגרשוב, תל אביב – תערוכה של טבע מלאכותי 1995 – בתולת ישראל ובנותיה, בית האמנים בירושלים 2000 – Core, גלריה נגא לאמנות עכשווית, תל אביב 2001 – הקשרים סמויים, אורנים - המכללה האקדמית לחינוך 2001 – הקשרים, הגלריה, קיבוץ בארי 2001 – ארץ לבנה, בית האמנים בירושלים. בעקבות תצלום אוויר בו נמחק מן התצלום היער שניטע לזכר סבה בשנת 1967, ואשר הסתיר בסיס צבאי, החלה ליצור יצירות של מפות ישראליות ובהן כתמים עיוורים. 2002 – היער הנייד מתוך LandEscapes, פרויקט בגלריה גרשמן, הגלריה האוניברסיטאית של מור קולג’ לאמנות, ואוניברסיטת דרקסל, פילדלפיה 2002 – הקשרים סמויים II, בית האמנים בירושלים 2007 – Border Land, מרכז וילי ברנדט, ירושלים 2011 – ארץ פצועה (פרויקט מיוחד), בית האמנים תל אביב. תערוכה שאצרה גליה בר אור. 2023 – ארץ אם, גלריה אגריפס 12 (רשימה חלקית) 1994 – מטא-סקס 94, זהות, גוף ומיניות, עין חרוד ובת ים. 2008 – "Smoking Utopia", מיצב וידאו בשיתוף עם ראובן זהבי, משכן האמנים, הרצליה. 2009 – "אחוזים", אוצרות קבוצתית: ראובן זהבי, אריאן כהן-ליטמן, הגר יולזרי, חנה בן-חיים יולזרי, אוצרת ראשית אירנה גורדון, גלריה זיק, פרויקט מנופים, ירושלים שמלה, סימלה: שיבה לאנטיאה, אוצרות: ריטה מנדס-פלור ונעמי טנהאוזר 2022 – מעשה במרחב, תערוכה קבוצתית משותפת בגלריות אגריפס 12 ומרי, אוצרת: נאוה ט' בראזני 1991 – פרס ע'ש מארי פישר לעידוד אמנים צעירים, בצלאל, אקדמיה לאומנות ועיצוב, ירושלים 1992–1993 – מלגה לאמנים צעירים, קרן תרבות אמריקה-ישראל 1994 – מלגת אינגבורג בכמן, מיסודו של אנסלם קיפר, קרן וולף אריאן ליטמן, דף שער בספרייה הלאומית אריאן ליטמן: אני חובשת את הפצעים של ישראל, נבדק ב-2023-11-05 ארץ אם - הרצאה של דר גדעון עפרת, דר גליה בראור בתערוכה ארץ פצועה של אריאן ליטמן | Art Cube Artists' Studios - סדנאות האמנים היה/הייתה בשידור חי. | By Art Cube Artists' Studios - סדנאות האמנים | Facebook, נבדק ב-2023-11-05 אריאן ליטמן, באתר אגריפס 12 ארץ פצועה: אריאן ליטמן ממפה מחדש את המולדת הפנימית, באתר מגזין פורטפוליו, ‏2021-09-24 אריאן ליטמן, ארץ אֵם, באתר אגריפס 12 שמלה, סימלה: שיבה לאנטיאה, באתר אגריפס 12 מעשה במרחב, באתר אגריפס 12
Standing Next to You

"Standing Next to You" (בעברית: "עומד לידך") הוא שיר של הזמר הדרום קוריאני ג'ונגקוק מ-BTS, שפורסם כסינגל ב-3 בנובמבר 2023 דרך ביג היט מיוזיק כסינגל מוביל של אלבום האולפן הראשון של ג'ונגקוק Golden, שפורסם ב-3 בנובמבר 2023. ב-15 באוקטובר, "Standing Next to You" נחשף בתור השיר הרביעי מתוך אלבום הבכורה של ג'ונגקוק, Golden, וגם בתור הסינגל המוביל של האלבום, לפי הודעה של ביג היט. השיר מסמן את שיתוף הפעולה השני בין ג'ונגקוק והזמר-יוצר האמריקאי אנדרו ואט והמפיק הקנדי סירקט, אחרי "Seven" מוקדם יותר באותה שנה. פוסטר רשמי לסינגל, כולל מועד היציאה המדויק, נחשף יום לאחר מכן. הפוסטר מתאר את הזמר לבוש בבלייזר שחור ושרשרת נשענת על רקע אפור. הכריכה של הסינגל, המורכבת מאותיות פשוטות באדום, כחול ואפור על רקע שחור, נחשפה באמצעות שירותי סטרימינג מאוחר יותר באותו היום. הקליפ הרשמי של "Standing Next to You" כולל עלילה רופפת על ג'ונגקוק הרודף אחרי אישה מסתורית, אך כולל בעיקר את ג'ונגקוק שמציג את כישורי הריקוד שלו באמצעות כוריאוגרפיה משוכללת. Daniel Kreps, Jung Kook Recruits Jack Harlow, Latto, Major Lazer and DJ Snake for New Album 'Golden', Rolling Stone, ‏2023-10-15 (באנגלית אמריקאית) Hannah Dailey, Jung Kook Unveils ‘Golden’ Tracklist Featuring Major Lazer, DJ Snake & More, Billboard, ‏2023-10-16 (באנגלית אמריקאית) Choi Ji-won, BTS Jungkook's star-studded lineup for 'Golden' to include Ed Sheeran, Shawn Mendes and more, The Korea Herald, ‏2023-10-16 (באנגלית) bigFM, BTS Jung Kook: Golden-Kollabos mit Ed Sheeran & Shawn Mendes, ATSW, ‏2023-10-16 (בגרמנית) BTS' Jungkook unveils title poster for Standing Next To You from first solo album GOLDEN, PINKVILLA, ‏2023-10-16 (באנגלית) Puah Ziwei, Watch BTS' Jungkook's new music video for 'Standing Next to You', NME, ‏2023-11-03 (באנגלית בריטית) Official Irish Singles Chart, חברת המצעדים הרשמית, ‏10 בנובמבר 2023 Veckolista Singlar, vecka 45, Sverigetopplistan (בשוודית) Official Singles Chart Top 100, חברת המצעדים הרשמית, ‏10 בנובמבר 2023 ARIA Top 50 Singles Chart, ARIA, ‏13 בנובמבר 2023 (באנגלית)
ג'ון פול דה-ג'וריה

ג'ון פול ג'ונס דה-ג'וריה (דג'וריה; באנגלית: John Paul Jones DeJoria; נולד ב-13 באפריל 1944) הוא יזם ופילנתרופ אמריקאי. איש עסקים שידוע בעיקר כמייסד שותף של קו מוצרי השיער 'פול מיטשל' (אנ') ומותג הטקילה 'פטרון'. נכון ל-2017 הוערך הונו האישי בכ-3.1 מיליארד דולר וסיפור חייו משמש השראה כדוגמה למושג "החלום האמריקאי", עלייה מעוני מוחלט להצלחה עסקית. דה-ג'וריה נולד באקו פארק (אנ') שבלוס אנג'לס, קליפורניה. בנם השני של זוג מהגרים לארצות הברית: אב מאיטליה ואם מיוון. כשהיה בן שנתיים התגרשו הוריו ולאחר שאמו החד־הורית לא הצליחה לכלכל את ילדיה נשלחו הילדים לבית אומנה שבו שהו במהלך השבוע. בגיל תשע חזר לאמו ויחד עם אחיו הגדול החלו הילדים למכור עיתונים וכרטיסי ברכה כדי לתמוך בפרנסת המשפחה. אחרי שירות צבאי בצי ארצות הברית, עבד במגוון עבודות זוטרות. לאחר שפוטר מעבודה זוטרה במותג טיפוח השיער "Redken" (אנ'), ייסד ב-1980 את קו מוצרי השיער שלו 'ג'ון פול מיטשל' ביחד עם מעצב השיער פול מיטשל (אנ'), עם הלוואה קטנה של 700 דולר כשהוא מתגורר ברכבו, מכונית רולס-רויס (אנ') בת 20 שנה. את המוצרים שיווק בתחילה בעצמו. בעקבות הצלחתו החל להשקיע גם בתחום האלכוהול וייסד ב-1989 את יצרנית הטקילה "פטרון". הוא שותף מייסד של רשת המועדונים "House of Blues" (אנ') ובעל עניין בשורה ארוכה של חברות בתחומי הבידור, האנרגיה, הרכב ועוד. דה-ג'וריה ידוע גם בפעילותו הנדבנית ותומך בארגונים למאבק ברעב, סיוע לילדים באפריקה, איכות הסביבה ועוד. הוא תורם בולט של הוועדה הדמוקרטית הלאומית ותרם לפוליטיקאים כמו טד קרוז וריק פרי. מדיה וקבצים בנושא ג'ון פול דה-ג'וריה בוויקישיתוף סוכנויות הידיעות, כמו באגדות: עניים שנהפכו למיליארדרים, באתר כלכליסט, 30 בדצמבר 2012 ג'ון פול דה-ג'וריה, במסד הנתונים הקולנועיים IMDb (באנגלית)
איסור שינוי סדר התרומות והמעשרות

שינוי סדר התרומות והמעשרות נאסר בתורה במצוות לא תעשה, שנאמר: ”מְלֵאָתְךָ וְדִמְעֲךָ לֹא תְאַחֵר”. בהפרשת תרומות ומעשרות קיים סדר פנימי בין התרומות והמעשרות, ויש להפריש דווקא בסדר זה. המפריש בסדר שונה עובר על מצוות לא תעשה, אך יש תוקף להפרשה שביצע. כמו כן, העובר על מצווה זו אינו לוקה, משום שהמצווה נחשבת ללאו הניתק לעשה. הסדר הנכון בו יש להפריש את מתנות הזרע הוא: ביכורים תרומה גדולה מעשר ראשון (והוא קודם להפרשת תרומת מעשר ממנו) מעשר שני (ובשנים שנוהג במקומו: מעשר עני) הנימוקים לסדר זה מוסברים במשנה: הביכורים קודמים לתרומה, משום שהביכורים "הם ביכורים לכל" (המפרשים מסבירים שלשון ביכורים מבטא ראשוניות, ולכן יש להקדים את הביכורים לתרומה, או משום שמצוות ביכורים מוזכרת בתורה לפני מצוות התרומה). התרומה קודמת למעשר משום שהתרומה נקראת בתורה "ראשית", ומעשר ראשון קודם לשני משום שבמעשר הראשון כלולה תרומת המעשר שנקראת ראשית. כאשר מפרישים תרומות ומעשרות מדמאי, אין חיוב להקפיד על הסדר. יחד עם זאת, גם בדמאי אין להפריש תרומת המעשר לפני שמפרישים מעשר ראשון. כאשר קיימת חובה של הפרשת חלה בנוסף לתרומות ומעשרות, כגון שנעשה בצק מחמשת מיני דגן שחייבים בתרומות ובמעשרות לפני שהופרשו מהם התרומות והמעשרות, יש להפריש את הפרשת החלה בין הפרשת המעשר הראשון לבין הפרשת המעשר השני. מי שהפריש את המעשרות שלא כסדרם לא יכול לקיים את מצוות וידוי מעשרות. יש אחרונים שכתבו שמי שעבר והפריש לא לפי הסדר הנכון יעשה התרה ויפריש את המעשרות מחדש. "שנוי הסדר" בערך "הפרשת תרומות ומעשרות" במיקרופדיה תלמודית, באתר ויקישיבה ספר שמות, פרק כ"ב, פסוק כ"ח לסוברים שמה שאמרה התורה שלא לעשות "אי עביד מהני", מובן, ואילו לסוברים ש"אי עביד לא מהני", נלמד הדבר מדרשת הפסוק. ראו תלמוד בבלי, מסכת תמורה, דף ה', עמוד ב'. תלמוד בבלי, מסכת תמורה, דף ד', עמוד א'. וראו ברדב"ז על דברי משנה תורה לרמב"ם, הלכות תרומות, פרק ג', הלכה כ"ג שדן בדברי רש"י במסכת תמורה ובדברי הרמב"ם בהגדרת הלאו כלאו הניתק לעשה, האם יש חובה להפריש את המעשרות שוב לפי הסדר הנכון. הרדב"ז גם מביא שלדעת רש"י אם לא יפריש שוב, כשיאבד הכרי יתחייב מלקות. מצווה זו אינה נחשבת ללאו שאין בו מעשה, כיון שעל ידי מעשה ההפרשה נוצרת חלות בפירות המופרשים, ודיבור שפועל פעולה נחשב כמעשה לגבי מלקות, כמו באיסור תמורה. משנה, מסכת תרומות, פרק ג', משנה ז' משנה תורה לרמב"ם, הלכות מעשרות, פרק ט', הלכות ה'–ו' ראו במשנה תורה לרמב"ם, הלכות מעשרות, פרק ט', הלכה ו', ובדרך אמונה שם משנה תורה לרמב"ם, הלכות מעשר שני ונטע רבעי, פרק י"א, הלכה י"ג ראו במנחת חינוך למצווה עב, סעיף קטן ד
משלחת מס' 35 לתחנת החלל הבין-לאומית

משלחת מס' 35 (באנגלית: Expedition 35) הייתה משלחת לתחנת החלל הבין-לאומית שפעלה מ-15 במרץ 2013 ועד ל-13 במאי 2013. מפקד המשלחת היה כריס הדפילד מארצות הברית. המשלחת פעלה במשך 117 ימים. פעילות המשלחת החלה ב-15 במרץ 2013 עם עזיבת חללית סויוז TMA-06M בה היה מפקד המשלחת מס' 34 קווין פורד וחלק מצוותו. בשלב ראשון המשלחת כללה 3 אנשים שהיו חלק של משלחמת מס' 34. במהלך פעילות המשלחת למודול "פירס" של תחנת החלל הייתה התחברה חללית אספקה פרוגרס M-18M. ב-12 בפברואר החללית הביאה כ-2,638 ק"ג אספקה וחלקי חילוף. החללית התנתקה מתחנת החלל יולי 2013 לאחר סיום פעילות המשלחת. ב-21 במרץ בעזרת מדחפי החחלית "פרוגרס M-17M" בוצע עדכון גובה מסלול של תחנת החלל. ב-29 במרץ לתחנת החלל הגיע חללית סויוז TMA-08M עם 3 חברי המשלחת החדשים. היא התחברה למודול "פואיסק". ב-4 באפריל בעזרת מדחפי החחלית "פרוגרס M-17M" בוצע עדכון גובה מסלול של תחנת החלל. ב-15 באפריל מתחנת החלל התנתקה חללית מטען פרוגרס M-17M שהייתה מחוברת למודול "זבזדה". כשבוע החללית טסה בטיסה נפרדת ובתקופה זו בעזרת מכשירים שהותקנו על החללית בוצעו תצפיות מעדיות. בהמשך היא נשרפה לאחר כינסה לאטמוספירה. ב-19 באפריל וינוגרדוב ורומננקו ביצעו פעילות חוץ רכבית שנמשכה כ-6.5 שעות. בפעילות זו בוצעו עבודות עם ציוד שהותקן בחלק החיצוני של תחנת החלל. ב-26 באפריל לתחנת החלל התחברה חללית מטען פרוגרס M-19M שהתחברה למודול "זבזדה". החללית הביאה כ-2,366 ק"ג אספקה וחלקי חילוף. החללית התנתקה מתחנת החלל יוני 2013. ב-28 באפריל בעזרת מדחפי החחלית "פרוגרס M-19M" בוצע עדכון גובה מסלול של תחנת החלל. ב-1 במאי מרשברן וקסידי ביצעו פעילות חוץ רכבית שנמשכה כ-5.5 שעות. בפעילות זו הוחלפו משאבות קירור פגומות. ב-13 במאי הדפילד, מרשברן ורומננקו נכנסו לחללית סויוז TMA-07M וחזרו לכדור הארץ. אחריות על תחנת החלל עברה למשלחת מס' 36. חברי המשלחת ביצעו מספר רב של ניסויים מדעים בתחומים שונים. אתר האינטרנט הרשמי של משלחת מס' 35 לתחנת החלל הבין-לאומית מדיה וקבצים בנושא משלחת מס' 35 לתחנת החלל הבין-לאומית בוויקישיתוף תיאור פעילות באתר רוסקוסמוס מידע מאתר נאס"א פעילות משלחת מס' 35 בתחנת החלל הבין-לאומית תיאור פעילות של הצוות הרוסי בתחנת החלל תאיור פעילות חללית אספקה פרוגרס M-17M תאיור פעילות חללית אספקה פרוגרס M-18M תאיור פעילות חללית אספקה פרוגרס M-19M
משלחת מס' 36 לתחנת החלל הבין-לאומית

משלחת מס' 36 (באנגלית: Expedition 36) הייתה משלחת לתחנת החלל הבין-לאומית שפעלה מ-13 במאי 2013 ועד ל-10 בספטמבר 2013. מפקד המשלחת היה פאבל וינוגרדוב מרוסיה. המשלחת פעלה במשך 120 ימים. פעילות המשלחת החלה ב-13 במאי 2013 עם עזיבת חללית סויוז TMA-07M בה היה מפקד המשלחת מס' 35 כריס הדפילד וחלק מצוותו. בשלב ראשון המשלחת כללה 3 אנשים שהיו חלק של משלחמת מס' 35. ב-28 במאי 2013 לתחנת החלל הגיע חללית סויוז TMA-09M שהתחברה למודול "ראסווט", צוות משלחת קבועה מס' 36 גדל ל-6 אנשים. ב-15 ביוני לתחנת החלל הגיע חללית מטען ATV-4 "Albert Einstein" של סוכנות החלל האירופית עם ציוד ומצרכים בהיקף של 6.5 טון. הוא התחברה למודול "זבזדה". החללית עזבה את תחנת החלל באוקטובר 2013. ב-19 ביוני מתחנת החלל התנתקה חללית מטען פרוגרס M-19M שהייתה מחוברת למודול "פירס". החללית פעלה כשבוע בטיסה נפרדת במהלכה בוצעו תצפיות בתחום חקר יונוספירה. בהמשך היא נשרפה בכנסה לאטמוספירה. ב-24 ביוני בוצע פעילות חוץ-רכבית בה הוחלף ציוד בחלק החיצוני של תחנת החלל. הפעילות בוצע על ידי יורצ'יחין ומיסורקין והיא נמשכה כ-6.5 שעות. ב-9 ביולי פעילות חוץ-רכבית נוספת בוצע על ידי קסידי ופרמיטנו. היא נמשכה כ-6 שעות. במהלכה בוצעו עבודות תחזוקה שונות. ב-16 ביולי בוצע פעילות ידי קסידי ופרמיטנו. היא נמשכה 1.5 שעות והופסקה עקב בעיה טכנית בחליפת החלל. ב-26 ביולי מתחנת החלל התנתקה חללית מטען פרוגרס M-18M. היא הגיע ב-12 בפברואר. בהמשך היא נשרפה בכניסה לאטמוספירה. ב-28 ביולי לתחנת החלל הגיע חללית אספקה פרוגרס M-20M עם ציוד ומצרכים בהיקף של 2,366 ק"ג. החללית התחברה למודול "פירס". היא התנתקה בפברואר 2014. ב-9 באוגוסט הגיע חללית מטען HTV-4 יפנית. היא הביאה 5.9 טון ציוד ומצרכים. המטען כלל 4 לוויינים PicoDragon, ArduSat-1, ArduSat-X, TechEdSat-3p ששוחררו למסלול בנובמבר 2013 על ידי משלחת מס' 37 לתחנת החלל הבין-לאומית. חיבור לתחנת החלל בוצע על ידי זרוע רובוטי קנדארם2. החללית נותקה מתחנת החלל ב-4 בספטמבר. ב-16 באוגוסט בוצע פעילות חוץ-רכבית רביעית בה הותקן ציוד נוסף בחלק החיצוני של תחנת החלל. הפעילות בוצע על ידי יורצ'יחין ומיסורקין והיא נמשכה כ-6.5 שעות. ב-22 באוגוסט יורצ'יחין ומיסורקין ביצעו פעילות חוץ רכבית חמישית. בפעילות זו היה מתוכנן לפרק חלקים ולהתקין במקומם ציוד חדש. הפעילות נמשכה כ-6 שעות אך עם הצלחה חלקית בלבד. ב-10 בספטמבר וינוגרדוב, מיסורקין וקסידי נכנסו לחללית סויוז TMA-08M וחזרו לכדור הארץ. אחריות על תחנת החלל עברה לפיודור יורצ'יחין שמונה למפקד משלחת מס' 37. חברי המשלחת ביצעו מספר רב של ניסויים מדעים בתחומים שונים. אתר האינטרנט הרשמי של משלחת מס' 36 לתחנת החלל הבין-לאומית מדיה וקבצים בנושא משלחת מס' 36 לתחנת החלל הבין-לאומית בוויקישיתוף תיאור פעילות באתר רוסקוסמוס מידע מאתר נאס"א פעילות משלחת מס' 36 בתחנת החלל הבין-לאומית תיאור פעילות של הצוות הרוסי בתחנת החלל תיאור פעילות חללית אספקה ATV-4 תיאור פעילות חללית אספקה HTV-4 תיאור פעילות חללית אספקה פרוגרס M-18M תיאור פעילות חללית אספקה פרוגרס M-19M תיאור פעילות חללית אספקה פרוגרס M-20M
גאורג שנפויגט

גאורג שנפויגט (בפינית: Georg Schnéevoigt‏; 1872, וויבורג – 1947, מלמה) היה מנצח וצ'לן פיני. את הקריירה שלו החל בהופעות בצ'לו בכל רחבי אירופה בשנות ה-90' של המאה ה-19. הוא היה צ'לן ראשי בתזמורת הפילהרמונית של הלסינקי משנת 1896 עד 1902. לאחר מכן ניצח על תזמורות רבות, ביניהן תזמורת קאים (כיום הפילהרמונית של מינכן), האגודה הקונצרטנטית של סטוקהולם (כיום התזמורת הפילהרמונית המלכותית של סטוקהולם) והפילהרמונית של לוס אנג'לס. בשנים 1929 - 1931 ניצח על האופרה הלאומית של לטביה. שנפויגט היה ידידו הקרוב של המלחין ז'אן סיבליוס והרבה לנצח על יצירותיו התזמורתיות. הוא גילה את כתבי היד ליצירותיו של סיבליוס, "למינקיינן והעלמות" ו"למינקיינן בטואונלה", שנחשבו לאבודים, וביצע את שתיהן בביצוע בכורה. כמו כן הקליט לראשונה את הסימפוניה השישית של סיבליוס. בפרסום רשמי של תולדות הפילהרמונית של לוס אנג'לס משנת 1963 מתואר שנפויגט כ"חלוש", "כרסתן", "פלגמטי" ו"מתנהל בכבדות", "משולל כמעט חוש להכוונה בכל הנוגע למשמעת." עוד נכתב, כי היה רגשני כל כך שניצוח על יצירות של סיבליוס היה מביא אותו עד כדי דמעות. מדיה וקבצים בנושא גאורג שנפויגט בוויקישיתוף גאורג שנפויגט, באתר MusicBrainz (באנגלית) גאורג שנפויגט, באתר Discogs (באנגלית) גאורג שנפויגט, באתר "Find a Grave" (באנגלית)